Document ID: /roh_data/filtered/swiss_laws_in_ROHinterleaved.jsonl.gz/18413

This text was translated from IT into Rumantsch Grischun.

Se la parte cui è stato concesso il gratuito patrocinio risulta soccombente, le spese giudiziarie sono liquidate come segue:a. il patrocinatore d’ufficio è adeguatamente remunerato dal Cantone;b. le spese processuali sono a carico del Cantone;c. alla controparte sono restituiti gli anticipi da essa versati;d. la parte cui è stato concesso il gratuito patrocinio deve pagare le ripetibili alla controparte. Se la parte cui è stato concesso il gratuito patrocinio risulta vincente e le ripetibili non possono o non potranno presumibilmente essere riscosse presso la controparte, il patrocinatore d’ufficio è adeguatamente remunerato dal Cantone. A pagamento avvenuto, la pretesa passa al Cantone.

Sche la partida, a la quala la giurisdicziun gratuita è vegnida concedida, perda, vegnan ils custs da process liquidads sco suonda:a. l’assistent giuridic gratuit vegn indemnisà adequatamain tras il chantun;b. ils custs da dretgira van a quint dal chantun;c. a la cuntrapartida vegnan restituids ils pajaments anticipads prestads;d. la partida, a la quala la giurisdicziun gratuita è vegnida concedida, sto pajar l’indemnisaziun a la cuntrapartida. Sche la partida, a la quala la giurisdicziun gratuita è vegnida concedida, gudogna e sche l’indemnisaziun da la partida n’è betg u probablamain betg incassabla, vegn l’assistent giuridic gratuit indemnisà adequatamain tras il chantun. Cun il pajament va la pretensiun al chantun.